FUTURO

FUTURO ta un partido politico na Aruba, funda na 2024 pa Gerlien Croes cu sosten di algun disidente di partido AVP.Gerlien Croes a lansa su propio partido 'FUTURO', NoticiaCla (15 di september 2024) Na december 2024, den su prome salida electoral, e partido a obtene riba di 7.300 voto, birando e di tres partido mas grandi na Aruba y e prome, cu no ta AVP ni MEP, pa surpasa 2 asiento den Parlamento di Aruba.Encuesta a revela: Mayoria ta prefera un coalicion entre AVP y FUTURO, 24ora.com (16 di december 2024) Desde 28 di maart 2025 e ta forma un gobierno di coalicion cu AVP bou nomber di gabinete AVP-FUTURO.Gobernador a huramenta gobierno nobo di Aruba, NoticiaCla (28 di maart 2025).

 Historia 
Futuro a wordo lansa oficialmente dia 15 di september 2024 na Casibari door di Gerlien Croes, politico y parlamentario, kende na mei 2023 a bandona AVP despues di algun incidente interno. E enfoke di e partido ta pa promove transparencia, desaroyo sostenibleDalshasy Jimenez, FUTURO, nuevo partido político, presenta su lista de candidatos con enfoque en profesionalismo y compromiso, noticiaimpacto.com (18 di october 2024) y pa stimula comunidad Arubano pa ta mas activo y participativo den creacion di maneho.Na Colegio EPI: Partido FUTURO a gana eleccion cu nuebe asiento, 24ora.com (2 di december 2024) Croes hunto cu Geoffrey Wever ta comparti e liderazgo di e partido. 

 Resultado electoral 
Cu un lista di 10 candidato, encabesa pa Gerlien Croes, e partido a debuta den eleccion di Parlamento di Aruba dia 6 di december 2024. E ta obtene tres asiento, birando e di tres partido mas grandi despues di AVP y MEP. Cu e posicion aki e partido tabatin un rol determinante den formacion di un gabinete nobo. Despues cu informado T. Lasorte a entrega su relato, Gobernador Boekhoudt e nombra dia 14 di januari 2025 tanto Mike Eman como Gerlien Croes como formado.Gobernador a nombra formadornan Mike Eman y Gerlien Croes oficialmente, NoticiaCla (14 di januari 2025) Tres siman despues nan ta confirma cu tin base pa un gobierno di coalicion, consistiendo di 5 minister pa AVP y 2 pa FUTURO. 

Category:Polítika na Aruba